ان الحمد لله نحمده ونستعين به ونستهديه ونستغفرك ونعوذ بالله من شرور انفسنا ومن سيئات اعمالنا. انه من يهده الله فلا مضللة ومن يضلل فلن تجد له هادئا مرشدا. اللهم صل على النبي محمد وعلى ازواجه امهات المؤمنين
وعلى ذريته وال بيته انك حميد مجيد. يا ايها الذين امنوا اتقوا الله حق تقاته. ولا تموتن الا وانتم مسلمون. يا ايها الناس اتقوا ربكم الذي خلقكم من نفس واحدة. وخلق منها
زوجها وبث منهما رجالا كثيرا ونساء. واتقوا الله الذي تساءلون به والارحام ان الله كان عليكم رقيبا. يا ايها الذين امنوا اتقوا الله وقولوا قولا سديدا اتقوا الله وقولوا قولا سديدا. يصلح لكم اعمالكم. ويغفر لكم ذنوبكم
ومن يطع الله ورسوله فقد فاز فوزا عظيما. اما بعد فاسأل الله سبحانه وتعالى ان ينزل من بركاته حماته علينا جميعا. اللهم انزل من بركاتك وانوارك وفضلك ورحماتك ونفحاتك علينا جميعا يا رب العالمين
وعلى اهل هذه المنطقة اجمعين يا رب العالمين. وعلى اجوارها واجوار اجوارها. يا ذا الفضل العظيم المبين يا رب العالمين اخواني واحبابي في الله يعني تخيل اخي الكريم الفاضل لو انا قلت لك الوقتي انت قدامك عقد عمل
العشر تيام بمليون جنيه. ايه رأيك؟ ايه رأيك في عقد عمل عشر تيام بمليون جنيه؟ لو طالب هيقول لك يا عم ما لهاش لازمة ان انا ادخل في امتحانات السنة دي لو تاجر هيقول لك اقفل المحل واسافر ولما ارجع افتح التجارة بتاعتي تاني. لو موزف هيقول لك اخد اجازة
في الشغل ده عشر تيام بمليون جنيه. هي دي فرصة تتعوض. احبابي في الله. انا الوقتي جاي اتكلم عن عشر تيام اغلى من الدنيا واللي فيها. اغلى من اموال الدنيا واللي فيها. عشر ذي الحجة التي قال عنها رسول الله صلى الله عليه وسلم
افضل ايام الدنيا ايام العشر. افضل ايام الدنيا ايام العشر. افضل من رمضان اللي النبي عليه الصلاة قال ان من صام رمضان ايمانا واحتسابا غفر له ما تقدم من ذنبه. ومن قام رمضان ايمانا واحتسابا غفر له ما تقدم من ذنبه. افضل من
رمضان افضل من رمضان. افضل من العشر الاواخر من رمضان اللي الناس كانت معتكفة في الجوامع. واللي مش معتكف قاعد نص اليوم في الجامع. افضل من العشر في الاواخر من رمضان. على قول جمهور العلماء ليلا ونهارا. ليلها افضل من ليل العشر الاواخر. ونهارها افضل من نهار العشر الاواخر. الا ما كان من
ليلة القدر طبعا افضل ايام الدنيا ايام العشر. يا اخواني في الله احنا مش بنتكلم الوقتي عن عقد عمل عشر تيام بمليون جنيه. ده عقد عمل عند الله عشر تيام بالعبادة الايام دي لسة عليها اسبوعين. يعني نحن الان قبل العشر بعشر. الايام دي لسه
اسبوعين ابن عباس روي عنه ان الحسنة فيها بسبعميت ضعف. يعني سواب صفحة القرآن وبسبعميت صفحة يعني سواب قراية صفحة قرآن في الايام العشر افضل من سواب خاتمة القرآن خارج الايام العشر. فمن يضيع هزا السواب؟ من يضيع هزا السواب العظيم؟ لما النبي عليه الصلاة والسلام يتكلم عن يوم واحد من العشر اللي هو عرفة
اللي هو اليوم التاسع وهو ليس افضلها. افضلها اليوم العاشر اللي هو اول يوم العيد. تخيل! ويتكلم عن عبادة واحدة بس في ذلك اليوم صيام يوم عرفة. ويقول لك ان صيام يوم عرفة يكفر ذنوب سنتين. سنة ماضية وسنة اتية. يعني الصيام
عمل صالح واحد في يوم واحد يكفر زنوب سنتين. يعني الصيام اتناشر ساعة يكفر زنوب اربعة وعشرين شهر يعني الصيام الساعة يكفر زنوب شهرين. يعني صيام الساعة يكفر زنوب ستين يوم
يعني صيام ستين دقيقة يكفر زنوب ستين يوم. يعني الدقيقة بيوم يعني هزه الايام لا تحسب بالايام ده تحسب بالساعات وبالدقائق. الامام الاوزاعي يقول ان عبادة الله في هذه الايام العشر كل يوم منها
اعدل اجر غزوة في سبيل الله. اجر غزوة في سبيل الله. انا باقول لك انا باقول لك دلوقتي عشر تيام عقد عمل بمليون جنيه. ده ده صفقة من صفقات الدنيا ولكن عبادة الله في هذه الايام لا يعدلها دنيا. ولا يعدلها اي كنوز ولو الارض كلها دهب لا تعدل
عبادة الله في هذه الايام. حتى قال بعض السلف ان صيام اليوم فيها باجر صيام سنة فيما سواها. يعني تخيل لما تصوم التسع تيام من واحد لحد يوم عرفة كأنك صمت تسع سنين في سبيل الله كأنك صمت تسع سنوات لله سبحانه
تعالى فان لم تثقل موازيننا في هذه الايام فمتى ستثقل؟ لو ما تقلتش ميزانك في الايام دي امال هتتقل امتى؟ اخواني في الله هل تحرك هذه طائل قلبك. الفضائل دي بتهز قلبك. يا جماعة يا اخوانا احنا عايزين نتعامل مع الحياة بفكر الاخرة. تخيلوا كده لو مريض راح لدكتور
الدكتور بيكشف عليه ففي اول الكشف لقى عنده دور برد. لما زود الكشف والاشعة شوية لقى عنده قرحة في المعدة. لما ازود الكشف والاشعة والتحاليل لقى عنده سرطان الدكتور هيكلمه عن ايه في دول ؟ هيكلمه عن السرطان ليه ؟ لان ده اخطر مرض عنده. ده اكبر مشكلة بالنسبة له. اهو بالنسبة لنا احنا اكبر مشكلة
ايه؟ احنا عندنا مشاكل كتير في دنيتنا وفي دينا. اكبر مشكلة ان غياب التعلق بالدار الاخرة. غياب التعلق باليوم الاخر لما تكلم شاب في اي مكان وتقول له حرف القرآن بعشر حسنات يقول لك والله ده حاجة جميلة قوي. لو قلت له حرف القرآن بعشرة جنيه
مش هيبطل الشاب اللي عايز يتجوز واللي وراه مصاريف حياة مش هيبطل قراءة قرآن. لما نقول ركعتا الفجر اللي هي سنة الفجر خير من الدنيا وما فيها. يقول لك والله العظيم ده حاجة جميلة قوي. لو قلت له سنة الفجر بخمسمية جنيه ما فيش حد هيسيب صلاة الفجر
تخيلوا لو النساء مش بتتزوج على حسب الجمال ولا الغنى ولا النسب. لو النساء بتتزوج على حسب علو الايمان في القلب كان واحدة سابت قيام الليل كان واحدة سابت صلاة الفجر. اهي دي الاخرة يا جماعة. هي دي الاخرة. هو ده التفكير بمقاييس الدار الاخرة
ان الدار الاخرة احنا نتحاسب على حسب الايمان على حسب العمل الصالح. تخيل كده لو انت ماشي في شارع الجلاء وفي عز الضهر والدنيا زحمة والعربيات ماشية كلها في اتجاه شارع السانوية كده بقى وايه والدنيا زحمة يعني عما بتخطي خمسة متر. ده يزمر لده وده يتشكل مع ده
فجأة لقينا واحد جاي بكل هدوء اعصاب وبكل آآ برود كده بعربية في اتجاه معاكس وماشي وعايز الناس دي كلها توسع له ايه ده! هي ناقصة! ده جاي في اتجاه معاكس! الناس هتعمل فيه ايه! الناس هتتضجر منه قد ايه! اهو ده العاصي يا جماعة! الكون كله
ماشي في اتجاه واحد. الكون كله ماشي في اتجاه طاعة الله. وده جاي في اتجاه معاكس. خلف خلاف للكون كله. الكيم كله بيسبح ربنا تعبد ربنا وبيتوجه لربنا وده بيعصي ربنا سبحانه وتعالى. جاءت فرصة عظيمة للمصالحة مع الله. لو واحد
مننا مدير الشغل بتاعه زعلان منه بيقعد يقول اكتر يوم ممكن اعرف اصالحه فيه ايه ؟ طب احب هدية بيحبها ايه حلويات ولا تورتاية ولا ايه وتجيب له احب هدية فاحب يوم له وتروح تصالحه. اهو عشر زي الحجة احب الايام الى الله. يبقى صالح ربك
احب الاعمال الى ربك في احب الايام الى ربك. فرصة عظيمة عشان كل واحد مننا يصالح ربه ترقب في الثواب عند الله سبحانه وتعالى. الباب لسة ما اتقفلش يا جماعة. اللي فاته رمضان ابواب رحمة الله. لم تغلق ابواب
الكنوز والحسنات لم تغلق. ابواب خزائن الله لم تغلق. ابواب السماوات امام دعائي ودعائك لم تغلق. في موسم عبادة تانية عظيم جاي بعد ايام اللي هو عشر ذي الحجة. عارفين هيبدأوا امتى ؟ واحد ذو الحجة هو ستة اكتوبر. واحد ذو الحجة
قهوة ستة اكتوبر هيبقى يوم حد بازن الله. ده واحد زو الحجة. يعني هيبقى يوم حد يعني عشر زي الحجة هتبدأ من اول مغرب السبت بقى لان الليل بيبدأ قبل النهار. فمن اول مغرب السبت هيبقى ليلة واحد زو الحجة وستة اكتوبر اللي هو يوم الحد. هتبقى واحد زو الحجة
كتاريخ لا ينسى. تاريخ لا ينسى زي ما ربنا جعله نصر لنا في الدنيا كده. يبقى نصر لنا في الدين كمان بازن الله سبحانه وتعالى. يبقى نصر لنا على الشيطان يبقى نصر لنا على النفس وتبقى ايام عبادة لله سبحانه وتعالى. لما بنسمع اللي النبي عليه الصلاة والسلام قاله في عشر ذي الحجة
ولما بنسمع الذي قاله الله في عشر ذي الحجة تزوم القلوب يا اخواني. انت جسمك ده له احتياجات. جسمك ده له احتياجات يومية. يعني لازم كل يوم تنام ولو مرة وجسمك له احتياجات كل كزا ساعة لازم تاكل كل كزا ساعة. بقى مش مرة في اليوم لأ. ده انت بتفطر وبتتغدى وبتتعشى
وجسمك له احتياجات كل سانية النفس. ما فيش حاجة اسمها انها تنفس كل كزا ساعة. كزلك روحك لها احتياج يومي احتياج يومي احتياج يومي انك تقرا القرآن ولو مرة في اليوم واحتياج كل ساعة اللي هي الصلوات الخمس كل كزا ساعات صلي واحتيال
كل سانية وهو ذكر الله. هذه الايام ايام زكر لله. ايام ذكر لله. اخواني في الله الدنيا دي اخرتها ايه؟ لو واحد معه ميت مليار جنيه. لو واحد عنده خمسين برج على المشاية هيسكن في الاخر في ايه؟ في شقة. هيسكن في ايه يعني؟ امال يعني هيقعد اه اه
الصبح في شقة والضهر في شقة وبالليل في شقة طب لو واحد عنده ميت مليون جنيه هياكل ايه؟ وجبة امال هيعمل ايه يعني؟ امال هياكل خمسين وجبة؟ هو نهايته خد هو طاقة الانسان في التمتع في الدنيا لها حدود. وده من نعيم الجنة. ان طاقة الانسان في التمتع في الجنة ليس لها حدود. يعني انت
انت في الجنة بتتمتع وتتنعم ما فيش حاجة انها بعد ما كلت مسلا ايه حتة لحمة شبعت لأ مش كده ده انت شهيتك مفتوحة كمان الدنيا طاقة التمتع لها حدود. فتخيل بقى مهما الواحد اغتنى اخرتها ايه؟ مهما الواحد كسب اخرتها ايه؟ هو زيه زي غيره. اه انما يا اخواني في الله
في هذه الايام التي فتحها الله اسمع معي قال رسول الله صلى الله عليه وسلم اسمع بقلبك بقى الحديس ده ما من اي ما من ايام ما تدورش هنا بس. حصريا في العشر الاوائل من ذي الحجة. ما من ايام
العمل الصالح فيها احب الى الله من هذه الايام يا رب ايه ده! ده لو آآ واحد بيحب زوجته وعرف او واحد بيحب يعني تخيلوا يا اخواني انا لما اعرف ان ربنا بيحب
عبادة في الايام دي قوي بتحب الزكر يا رب انا مش هبطل زكر فيهم يا رب. بتحب العبادة فيهم يا رب انا مش هبطل عبادة فيهم يا رب. اللي بيحب ربنا قلبه هيتحرى
مع هذا الكلام. ما من ايام العمل الصالح فيها. احب الى الله من هذه الايام؟ يعني دي احب ايام الى الله في العبادة؟ اه. يبقى مش هيأذن لحد انه يعبدوا فيها غير احب العباد الى الله
يبقى انت عايز تعرف ربنا بيحبك ولا لأ ؟ شف هيفتح عليك في العبادة فيها ولا لأ. عايز تعرف ربنا بيحبك قد ايه ؟ شف هيفتح عليك في العبادة في الايام دي
في قد ايه ؟ الايام دي عايزة استعداد يا جماعة. احنا بنتكلم من قبلها باسبوعين ليه ؟ الموضوع عايز استعداد يا اخواني. الموضوع عايز تقرب الى الله يعني زي ما بيسموها في الكورة كده تسخين. زي ما بيسموها كده في التجارة قبل الموسم. يعني الوقتي موسم المدارس بدأ اهو بعد ايام خلاص المدارس
تجار الشنط المدرسية بقى لهم شهرين وتلاتة بيستوردوا الشنط وبيخزنوها. ليه؟ يقول لك ده الموسم انتم فاكرين يا جماعة ان عند التجار ها يعني والواحد مارس التجارة بعد التخرج كده حوالي سنة من حياته. انتم فاكرين ان مواسم التجارة عند التجار
هي مواسم البيع؟ لا ده التاجر بيبدأ الموسم عن داء من قبلها بتلات اربع شهور. بيبدأ من قبلها ليه؟ لان الموسم لسه جاي. اخواني في الله هذا موسم تجار الاخرة. لازم انك انت تجهز نفسك. لازم انك انت تحضر نفسك. لازم انك انت تجهز قلبك لهذه العملية
العظمى ما من ايام العمل الصالح فيها احب الى الله من هذه الايام. الصحابة قالوا له ولا الجهاد في سبيل الله يا رسول الله؟ طب انا اللهم اقعد اصلي واصوم في الايام دي. انا هطلع جاهد ولا الجهاد في سبيل الله يا رسول الله؟ قال ولا الجهاد في سبيل الله
الله! قالوا له يعني يا رسول الله انت بتقول لي ان عشر ذي الحجة ديت جت! طب انا الوقتي هاطلع اجاهد عشر تيام. الاحسن ولا في العشر ايام دول اعبد ربنا ولا الجهاد في سبيل الله. الصحابة كانوا مبهورين. يا رسول الله ولا الجهاد ازاي؟ ده
خد الفردوس الاعلى بساعة جهاد يوم بدر. ده حارسة خد الفردوس الاعلى بساعة جهاد يوم بدر. وحنظلة خد الفردوس بجهاد يوم احد ده جعفر بن ابي طالب خد الفردوس الاعلى بيوم جهاد في مؤتة ولا الجهاد ولا الجهاد في سبيل الله. يا رسول الله ده انت قلت لنا ان المجاهدين
ربنا اعد لهم مئة درجة في الجنة ولا الجهاد في سبيل الله. يا رسول الله انت قلت لنا ان الشهيد ينجو من الم الموت ما ادراك ما الم الموت لما عمرو بن العاص ابنه بيقول له يا ابي صف لي الموت كنت تريد رجلا حكيما يصف لك الموت عند موته
فصف لي الموت الان. قال له يا بني كأن السماوات اطبقت على الارض وانا بينهما. وكأني اتنفس من ثقب ابرة. سبحان الله العظيم انجو من الم الموج وينجو من فتنة الممات. يعني تخيل كل واحد مننا على يمينه ملك وعلى شماله ملك. ده بيكتب الحسنات ولا بيكتب السيئات. الشاب بقى
اللي قاعد في معصية ربنا ليل نهار. لما بييجي الملكين يسلموا الصحف بتاعته عند الموت. فبيقولوا له جزاك الله شرا عن كل مجلس معصية اجلستنا فيه. طب شاب تاني طائع الى الله او واحد طائع الى الله الملكين وهم بيسلموا الصحف ساعة الموت. يقولوا له جزاك الله خيرا
عن كل مجلس طاعة اجلستنا فيه. بيجي الشيطان بقى ساعة الممات ويحاول يشكك العبد في دينه. ده فتنة الممات ينجو من الممات ما لوش دعوة بده. وينجو من تحلل الجسد في القبر. يعني الشهيد الذي قبله الله شهيد لا تأكل الارض جسدا. لما عبد الله لما جابر ابن عبدالله
اراد انه ينقل جسد ابوه بعد ما استشهد في احد عبدالله ابن حرام بستة واربعين سنة فرفع يده اللي في جسمه نزلت دم مكان ايديه. لسة جسمه زي ما هو بعد ستة واربعين سنة. بعد ست واربعين سنة. فتخيل انت
ايه ده ان الشهيد ما لوش دعوة بالكلام ده. والرسول يقول ولا الجهاد في سبيل الله. يا نهار ابيض! وبعد كده النبي عليه الصلاة والسلام قال لهم ايه ؟ الا ان
اخرج بنفسه وماله فلم يرجع من ذلك بشيء. يعني سواب عبادتك في عشر ذي الحجة ان اجتهدت فيها زي سواب اللي ضحى بنفسه وماله وروحه في سبيل الله. فمن يضيع هذا السواب؟ وقد قال رسول الله
صلى الله عليه وسلم افضل ايام الدنيا ايام العشر. يعني فضل عشر ذي الحجة على باقي ايام السنة. زي فضل مكة مدينة كده على موسكو ونيودلهي مسلا. يعني زي فرق سواب انك تعبد ربنا في مكة والمدينة. عن انك تعبد ربنا في سان فرانسيسكو مسلا. وكل
ارض الله وكلها ايام الله. ولكن الله فضل اياما على ايام. افضل ايام الدنيا. طب انا عايز افوز بافضل ايام الاخرة يبقى فوز بافضل ايام الدنيا. يا جماعة يعني لما ربنا سبحانه وتعالى بيقول ووعدنا موسى ثلاثين ليلة واتممناها بعشر فتم
ثقة ربه العلماء كثير من المفسرين قال لك اتممناها بعشرة اي عشر ذي الحجة. يعني عشر ذي الحجة كان سيدنا موسى على جبل الطور يعبد الله الى النهار. عليه الصلاة والسلام. اتمناها بعشر الله عشر ذي الحجة. فالعلماء قال لك سيدنا موسى له اربعين يوم ميقات. واحنا لنا اربعين يوم ميقات
التلاتين بتوع رمضان والعشرة بتوع عشر ذي الحجة يبقى اربعين يوم ميقات احنا كمان. يبقى اللي عبد ربنا في رمضان يتم الميقات بالعشر ذي الحجة. يبقى تم ميقات ربه وهو كمان. سبحان الله العظيم! يعني عشر ذي الحجة دي العلماء اتكلموا فيها كلام في غاية الخطورة. في
غاية الخطورة هزه هي الايام التي بنى ابراهيم فيها الكعبة لله. هزه هي الايام التي كان موسى على جبل الطور يعبد الله بلا طعام ولا الشراب فيها في وتسلم فيها التوراة. واخذ فيها التوراة من رب العالمين. هذه الايام العظيمة التي يهتف الناس في
فيها من كل اجزاء الارض. لبيك اللهم لبيك. لبيك اللهم لبيك. دي ايام تلبية لله. ايام كل الخلق بيقولوا لربنا جايين يا رب. مقبلين يا رب. تائبين يا رب. معظمين يا رب. هذه الايام
افضل ايام الدنيا. تخيل بقى افضل ايام الاخرة. والواحد مسلا في خيمة في الجنة لؤلؤة ستين ميل طول في ستين ميل عرض انا تسعين كيلو في تسعين كيلو. الشقة اللي كانت بتتباع في القاهرة بخمسين مليون جنيه. كان مساحتها الف متر. الف متر. تخيل انت ساكن في شقة في الجنة مساحتها
تسعين كيلو متر. تخيل دي تمنها ايه اصلا! ولا مين اللي يعرف يجيب تمنها اصلا مهما حصل! وانت في خيمتك تلاقي نداء يا اهل ان الله يستزيركم. ان الله يستزيركم. ان تزوروا ربكم. تروح تلاقي في منابر من نور وراها عروش من
دهب وراها كثبان من مسك. فيجلس النبيون والشهداء على منابر النور. ويجلس الصديقون والصالحون على عروش الذهب ويجلس باقي الخلق على كثبان المسك. ثم يكشف الحجاب فينظر الجميع الى وجهه
فما اعطوا شيئا في الجنة احب اليهم من النظر الى وجه الله. يعني عايز اقول لك ايه عايز اقول لك ان ده افضل ايام الاخرة عايز تفوز بافضل ايام الاخرة اجتهد في افضل ايام الدنيا. اجتهد في افضل ايام الدنيا. يا جماعة ساعة الحشر ساعة الحساب
بيقف الخلق اربعين سنة قبل ان يبدأ الحساب. يعني بعد تطاير الصحف كل واحد مسك صحيفته يقرا فيها حسناته وسيئاته. الحساب ما بيبدأش بعدها بيظل الخلق اربعين سنة في ارض المحشر. ليه؟ كل واحد عاش في الدنيا دي ما بين البلوغ لحد الموت حوالي اربعين سنة. متوسط كده
يعني بلغ وهو عنده كم سنة لحد ما مات حوالي اربعين سنة. اقف زيهم حاسب نفسك انت الاول على اللي انت عملته فيهم. قلت سبحان الله. رمضان تلاتين يوم. وعشر زي الحجة عشر تيام اربعين يوم. انا لو عبدت ربنا الاربعين يوم دول انجو من وقفة اربعين سنة في
ارض المحشر عايز تهون على نفسك اربعين سنة اعبد ربنا اربعين يوم. يعني هذه الايام بكرة هنعرف هي غالية قد ايه. هذه الايام عشان كده ربنا يقول لك فجأة وليال عشر ربنا بيقسم بعشر ذي الحجة. والعظيم لا يقسم الا بعظيم. دا ايام
ليلة فيها ربنا اقسم بها في القرآن وليال عاش. فالعظيم لا يقسم الا بعظيم. عشان كده ربنا بيقول لك والفجر اعظم عبادة في اليوم. وليال عشر اعظم عبادة في السنة والشافعي والوتر الصلاة والليل ازا يسرق قيام الليل. هل في ذلك قسم لذي حجر؟ هو فيه واحد عاقل
ما يعرفش قيمة الطاعات دي وقيمة المواسم المهولة دي. عشان كده ربنا في اخر السورة سورة الفجر ده ايه؟ بيقول لك ايه؟ كلا اذا الارض دكا دكا. يا ربي دك. يقول لك مسلا هتلر دك فرنسا في الحرب العالمية التانية. دك لفز صعب جدا. دكا
دكة كأن ربنا بيقول لك انتم مش عارفين الارض دي حصل عليها زلم قد ايه. حصل عليها مظالم قد ايه حصل عليها معاصي قد ايه فيوم القيامة الارض دي بتتدك ، كلا اذا دكت الارض دكا دكا، وجاء ربك عشان الحساب. والملك صفا صفا
زي الجيش كده لما يقف صفوف كده الملايكة واقفة صفوف. وجيء يومئذ بجهنم. الله اكبر! يومئذ يتذكر وانى له الذكرى. اسمع يقول يا ليتني قدمت لحياتي. اهي دي ساعتها يقول يا ريتني يا ريتني ما ضيعت موسم من مواسم العبادة ديت. يا ريتني كنت اغتنمت الفجر والليالي العشر والشفع
وتر والليل ازا يسري اللي هو اخر اخر ساعات في الليل قبل الفجر. اللي هو وقت قيام الليل. التلت الاخير من الليل. يا ريتني ما كنت ضيعت المواسم دي يا ريتني كنت عرفت قيمتها. يا ليتني قدمت لحياتي. يا ريتني ما كنت ضيعت فيها اي موسم. ربنا جايب لك ندم واحد
على مواسم الطاعة اللي كانت موجودة في الدنيا ندمه يوم القيامة ولكن ولا تحين ولا تحين مناص اخواني في الله عشر ذي الحجة موسم عظيم عظيم عظيم. قال عنه رسول الله صلى الله عليه وسلم ما من عمل ما من عمل ازكى عند الله
ولا اعظم اجرا من خير يعمله في عشر الاضحى. ما من عمل ازكى عند الله. ازكى يعني لما اعمالك تعرض الله كل يوم اتنين او خميس او تعرض على الله يوم العرض الاكبر يوم القيامة. اكتر عمل يجعل الله يحبك هو هزه العبادة في هزه الايام
ولا اعظم اجرا اكتر اعمال تتقل الموازين كفة الحسنات. من خير اي خير بقى. اي خير صيام صدقة اقرآن بر والدين صلة رحم صلح بين مسلمين من خير يعمله في عشر الاضحى. وقال رسول الله صلى الله عليه وسلم ما من
ايام احب الى الله ولا اعظم عند الله من من هذه الايام. فاكثروا توفيهن من التحميد والتهليل والتكبير. ما من ما من اه اه ايام احب الى الله ولا اعظم عند الله العمل فيهن من هذه الايام. فاكثروا فيهن من التحميد والتهليل والتكبير. اكثروا ديت يعني علو
وهذه ايام اقسم الله بها وشاهد ومشهود. المشهود اللي هو يوم عرفة من كتر ما تشهده الملائكة. قال تعالى ويذكروا اسم الله في ايام معلومات. الايام المعلومات هي عشر ذي الحجة معلومة عند اهل السماء. معروف قدرها عند اهل السماء. فاذا هذا فاذا كان هذا اخواني
هو قدر هذه الايام عند الله فما قدر هذه الايام عندك؟ افضل ايام الدنيا؟ يعني افضل صلاة فجر هتصليها طول السنة. افضل ايام الدنيا يعني افضل جلسات ضحى هتقعدها طول السنة. افضل ايام الدنيا. يعني افضل تلاوة قرآن وذكر لله هتذكره طول السنة. افضل ايام الدنيا يعني افضل
صيام نافلة هتصومه طول السنة فمن يضيع هذا الامر. اللي عايز يعرف قدره عند الله وحب الله له فلينظر في هزه الايام اين اقامه الله وكيف اقامه الله؟ اقول قولي هذا واستغفر الله لي. الحمد لله كفى. صلاة وسلاما على عبادي الذين اصطفى. اما بعد
تخيل اخي الحبيب كده انت ماشي في الشارع فلقيت واحد ماشي واحد راجل وقور وكل حاجة اتخبطت معه. اتشاكلتوا مع بعض اي سبب من الاسباب؟ بس اتشكلتم جامدة. فبعد ما مشيت وانت مزعله كده واحد قال لك انت عارف ده ؟ قلت له اه. قال لك ده لوا. قلت له ايه ؟ قال لك لوا. لوا! اه ده لوا شرطة
انت هتبقى امن وانت قاعد في بيتك. انت زور ان هو ممكن يعمل فيك ايه. يعني انا عايز اقول يا اخواني انك لو زعلت واحد من وجهاء الدنيا دنيا بتبقى خايف. هو ممكن يعمل ايه ؟ امال يا جماعة اللي بيتجرأ على حدود ما لك الملك سبحانه وتعالى وهو لا يهاب
وهو ده اغترار في رحمة الله. ربنا نبأ عبادي اني انا الغفور الرحيم. وان عذابي هو العذاب الاليم. عايزين نعبد ربنا صح يا جماعة عايزين نعبد ربنا عبادة حقيقية. يا اخوانا العشر تيام دول انا مش قادر اتخيل لو واحد نايم في المقابر فيهم وعدت العشر تيام عليه
هو بيوجه لنا رسالة. بيقول يا جماعة اعبدوا ربنا. انتم مش حاسين يعني ايه صحيفة اتقفلت. انتم مش عارفين يعني ايه بني ادم ما عدش ينفع يقول تبت الى الله ولا عاد ينفع يقول يا رب. ولا عاد ينفع يقول استغفر الله. انتم مش حاسين يعني ايه انسان؟ ما عدش عنده
عين يبص فيها في المصحف. ولا لسان يذكر به الله. ولا رجلين يروح بها المسجد. يا اخوانا يعني عايزين نعبد ربنا. ما حدش فينا انا عارف عشر ذي الحجة اللي بعدهم هنبقى فين؟ عايزين نعبد الله. عايزين نغتنم عشان نبقى من اولياء الله الصالحين. عشان نبقى من المقربين
ان رحمة الله قريب من المحسنين. هتعيش رحمات حياتك كلها. لو انت احسنت عبادة الله في هذه في هذه الدنيا عشان كده يعني نبدأ نعمل بروفة بقى. اول حاجة ممكن نعملها في عشر ذي الحجة. عائزين نجيب سبعميت ختمة قرآن
ايه ؟ سبعميت ختمة ازاي ؟ مش قلنا ان ابن عباس روي عنه ان سواب الحسنة بسبعمية لو جبت لك خاتمة يبقى كأنها بسبعمية. طب ما تبدأ الختمة دلوقتي بحيس انك حتى تيجي في عشر زي الحجة لو قريت لك جزء او جزئين في اليوم تقدر تختم في هزه الايام فتفوز بسواب الختم في
في هزه الايام ادي فرصة الحاجة التانية الصيام. من صام يوما في سبيل الله باعد الله وجهه عن النار سبعين خريفا. سبعين سنة طب لو التسع تيام بتوع عشر ذي الحجة سبعين في تسعة بكام ؟ ستمية وتلاتين سنة. مباعدة عن النار ستمية وتلاتين سنة. غير المضاعفة اللي في هزه الايام
فتخيل كده لو انت خدت السواب ده. لو انت خدت هزا السواب. يباعد وجهك عن النار قد ايه ؟ طب انا عايز اصوم في التسعة. طب ما نتعود من الوقتي
طب ما نسخن حتى اتنين وخميس من الوقتي لسة اسبوعين اهو. يعني اتنين وخميس واتنين وخميس. من الوقتي يبقى نبدأ نسخن في الصيام. نبدأ نتجهز بفضل الله المغرب قاعد اهوت يقرب. والفجر قاعد يبعد. يعني بنرجع تاني بقى للتوقيت الشتوي بقى. ان الليل النهار بيبقى خفيف. الصيام بازن
الله سبحانه وتعالى. طيب ممكن نعمل ايه تاني؟ ممكن نعمل ايه تاني في عشر ذي الحجة؟ يا اخي في الله خليك زي الشمس. الشمس ما لهاش اجازة رسمية. ولا لها عطلة
نهاية خدمة ولا لها الشمس دي بتنور على طول. المسلم كده المسلم ما بياخدش اجازة من نشر النور. انت مسلم يعني انت زي شمس لازم تنور للناس حياتها. كلم اهل بيتك. كلم زوجتك. كلم جيرانك. كلم اصحابك. كلمهم عن عشر ذي الحجة. خليهم يجهزوا. انشر
القضية في الدنيا اللي هيعبد ربنا بسببك هتاخد سواب كل عبادة عبد ربنا فيها في العشر تيام. ان انا ادي الواحد سمكة انا خدت سوابه لحد ما كلها. انما ان انا اعلم واحد يصطاد انا خدت سوابه لحد ما يلقى الله. عايزين ندل الناس على الخير. عايزين انت
كمسلم ازا انت داعية. دا من الحاجات اللي ممكن نعملها في عشر ذي الحجة. انتم عارفين لو واحد غني كتب لواحد شيك على بياض واداه له يعني ده دي اجابة الدعاء بقى يا جماعة. كأن ربنا ولله المسل الاعلى مديك شيك على بياض. يا عم ادع ربنا. يا عم قل يا رب. زي النهاردة الجمعة الساعة
خيرة من يوم الجمعة ساعة اجابة. الساعة الاخيرة من يوم الجمعة ساعة اجابة. انت ما عندكش مشكلة. ما انتش تعبان وعايز ربنا يشفيك. ما انتاش عندك مشكلة مادية. ما عندكش مشكلة صحية؟ ما عندكش مشكلة اجتماعية او خلاف في البيت. ونفسك انه يتحل
مش نفسك ربنا يصلح احوال البلد وعايز تدعي للبلد. مش نفسك ان ربنا يصلح احوال ديني او دينك. او ايمانك او قلبك. الله يبقى من الذي يضيع هزه الساعة؟ ساعة الاجابة قبل ان تغيب شمس الجمعة الساعة اللي قبل المغرب دي حتى ان البعض قال لك ده من
عصر للمغرب. يا عم خلينا الساعة اللي قبل المغرب. تيجي المسجد او تقفل على نفسك اوضتك وترفع ايدك وتقول يا رب يا رب. احد السلف يقول اني اخشى ان احرم الدعاء اكثر من ان اخشى ان احرم الاجابة. يعني كلمة رفعة ايدك وانت بتقول يا رب ده دي فتح من الله
من فتح له باب الدعاء فقد فتحت له ابواب الرحمة. من فتح له باب الدعاء. الدعاء ده فتح انك ترفع ايدك وتقول يا رب ده فتح. ربنا فتح عليك. وبنام فتح عليك في رفعة ايدك هيفتح عليك في دينك ودنياك واخرتك. ده فتح من الله
اه فكيف تضيعه؟ فكيف تضيعه؟ قرأت حديثا في الحاكم غريب. مستدرك الحاكم يقول روي عن النبي صلى الله عليه وسلم ان الله يأتي بالخلائق يوم القيامة. فيأتي بعبده فيقول هل كنت تدعوني في الدنيا؟ انت كنت بترفع ايدك وتقول يا رب في الدنيا
اوعى اوعى ساعتها تقول يا رب انا ما كنتش بادعوك. انا يا رب ما كنتش مجتهد في الدعاء. ده ده سؤال من اسئلة العرض على الله. ما هو انا الوقتي عندي
في ازمة واخويا جنبي ما سألتوش يبقى ايه؟ يا اما مستفقره يا عم هو عنده حاجة يديها لي؟ يا اما مستبخله يا عم هو هيرضى يا اما مستجهله هو حاسس بي اصلا ولا داري بي؟ فمن من هؤلاء ربك؟ كلنا عندنا مشاكل. معنى انك ما بترفعش ايدك وتتوسل
انت زنك في ربنا ايه ؟ فربنا بيسأل عبده هل كنت تدعوني؟ عشان كده من لم يدعو الله يغضب علي من لم يسأل الله يغضب علي. فيقول نعم يا رب كنت ادعوك
اسمع ربنا يقول له ايه ؟ فانك لم تدعوني دعوة في الدنيا الا اجبتها لك. ولا مرة انت قلت يا رب لو استجبت لك. فالعبد مش يعني مش هينفع يتكلم. لان مش كل الادعية استجيبت. في ادعية استجيبت وفي الادعاء ما استجيبتش. فربنا بيقول له انك لم
ادعوني دعوة في الدنيا الا استجبتها لك. ولا مرة قلت يا رب الا واستجبت لك. فربنا يعلم عبده بقى الموضوع ايه؟ يقول له الم تدعوني يوم كذا وكذا لكرب نزل بك ان افرجه عنك ففرجته. فيقول نعم يا رب. فعلا اليوم الفلاني كنت مزنوق وحالتي كرب. وقلت
يا رب وانت استجبت لي. يقول له الم تدعوني يوم كذا وكذا لكرب نزل بك ان افرجه فلم استجب لك ايوة يا رب فعلا مرة كان فيه مشكلة وقلت يا رب وما اتحلتش. يقول له فاني اعطيتك مكانها في الجنة كذا وكذا
الله اكبر. العبد يقول يا رب. طب يا رب ما كنتش عايز حاجة تستجاب خالص. يعني البيت ده في الجنة بالدعوة دي. ربنا يقول له الم تدعوني يوم كذا وكذا لحاجة فاعطيتك اياها. يقول له ايوا يا رب فعلا. مرة كان نفسي في فلوس ودعيتك وادتني. يقول له الم تدعني يا
كذا وكذا لحاجة فلم اعطك اياها. ايوة يا رب حصل. فاني اعطيتك بها في الجنة كذا وكذا. يقول لك فيتمنى العبد ان لو لم تكن له دعوة اجيبت في الدنيا. يقول يا خسارة يا ريت
ما كانش فيه حاجة استجيبت لها في الدنيا. كل دعوة بنعيم في الجنة وكمان باجابة في الدنيا انك لم تدعوني دعوة الا استجبتها لك يا كريم ربنا ودود ربنا غني ربنا عظيم ربنا قادر انه يحل لك كل مشاكل حياتك. ربنا قادر انه يشفيك ويهديك
ويفرج كربات احبابك اللي مكة انك انت اللي مبتلى بها. ربنا قادر انه يغير الحال يا جماعة. ربنا قادر انه يبدل الحال تماما ربنا قادر على كل شيء وليس بيننا وبين ان تنهمر علينا عطاءات الله الا كلمة يا رب الا الدعاء
فنسأل الله سبحانه وتعالى. اللهم فرج كربنا. اللهم فرج كربنا. اللهم ازل همنا وغمنا. اللهم ابدل الديون عنا. اللهم فادي الديون عن مديننا. اللهم اشف امراضنا وامراض المسلمين. اللهم فرج كرباتنا وكروبات المسلمين. اللهم
اللهم اغثنا اللهم اغثنا اللهم غير حالنا لاحسن حال. اللهم غير حالنا لاحسن حال. اللهم انا نسألك العافية في الدنيا والاخرة. اللهم انا نسألك العفو والعافية في ديننا ودنيانا واهلنا ومالنا. اللهم استر عوراتنا
امن روعاتنا. اللهم احفظنا بحفظك. اللهم احفظنا بحفظك. واكلأنا بعينك التي لا تنام. اللهم فرج كرب اهل مصر. الله اللهم فرج كرب اهل مصر. اللهم انزل من بركاتك ورحماتك على مصر. اللهم الف بين قلوب المصريين على طاعتك وابتغاء مرضاتك
ربنا اكشف عنا العذاب انا مؤمنون. ربنا اكشف عنا العذاب انا مؤمنون. اللهم الف بين قلوب المصريين على طاعتك وابتغاء مرضاتك اللهم احفظ مصر. اللهم يا من ذكرتها في القرآن. اللهم يا من ذكرتها في القرآن. اللهم يا من شرفتها وكرمتها في القرآن
اللهم انزل من بركاتك على اهلها. اللهم انزل من رحماتك عليها. اللهم انزل من نفحاتك وانوارك وفضلك عليها اللهم اذن لدينك ان يسود واذن لشرعك ان ينتصر. واذن لكتابك ان يحكم. اللهم انزل هدايتك علينا جميعا يا رب. اللهم
انزل هدايتك على شباب مصر وعلى فتيات مصر وعلى رجال ونساء واطفال مصر. اللهم طهر مصر من المواقع الفاسدة. وطهر مصر من الزنا خلقنا وطهر مصر من الرشوة والربا. وطهر مصر من الخمور والمخدرات. وطهر مصر من التبرج والسفور. وطهر مصر من كل ما لا يرضيك
عنا يا رب العالمين. اللهم انا نستغفرك من كل ذنب عصيناك به. ومن كل صلاة ضيعناها. ومن كل معصية سر جعلناك فيها فيها اهون الناظرين الينا. ومن كل امر فعلناه نظنه حلال وهو عندك حرام. ومن كل نظرة حرام نظرناها. يا من
ابسط يدك بالليل ليتوب مسيء النهار. تب علينا من ذنوب الليل والنهار. اللهم بلغنا عشر ذي الحجة. واجعلنا فيها من القانطين من الصالحين المصلحين. اللهم اجعلها ايام بركة ورحمة وفضل منك علينا جميعا يا رب العالمين. اللهم اعنا فيها على ذكرك
وشكرك وحسن عبادتك. انك ولي ذلك والقادر عليه. سبحانك اللهم وبحمدك. اشهد ان لا اله الا انت. استغفرك واتوب اليك